Plan upravljanja istraživačkim podacima

|  |  |  |
| --- | --- | --- |
| Opće informacije | | |
|  | Ime i prezime predlagatelja | Ljubica Perinić |
|  | Matična organizacija | Hrvatska akademija znanosti i umjetnosti |
|  | Naziv projekta | Između bogova i ljudi – Kultovi i stanovništvo rimske Dalmacije prema zavjetnim natpisima |
|  | Upravitelj podacima | Ljubica Perinić (ljperinic@hazu.hr) |
| 1. | Prikupljanje podataka i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) | Prikupljat će se podatci sa i o zavjetnim spomenicima, iz postojeće literature i/ili personalnim pregledom spomenika zavjetne prirode koji se čuvaju u muzejskim spremištima. Natpisi će biti transkribirani,, te kronološki određeni. Podatci se obrađuju kroz istraživanje pojedinih tema unutar projekta. Tijekom projekta stvaraju se podaci o interdisciplinarnim analizama u elaboratima(.docx, .pdf) i tablicama statističkih rezultata (.xls), te elaborati o određenim temama i lokalitetima (.docx). Njima ćemo se koristiti pri pisanju radova – prvenstveno peer review radova koji će biti objavljeni u časopisima, većinom s otvorenim pristupom. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | Podaci se prikupljaju pregledom literature (korpusa, knjiga, članaka) koja sadržava zavjetne natpise. Natpisi se ručno transkribiraju u .docx dokument. Kvaliteta prijepisa provjerava se kroz spomenutu literaturu. Dodatni element provjere su i fotografije spomenika, odnosno osobni pregled spomenika. Podaci su organizirani prema božanstvu kojem su posvećeni. Unutar svake kategorije (jedno božanstvo – jedna kategorija), podaci se organiziraju zemljopisno od juga prema sjeveru. Unutar svake jedinice, podaci se organiziraju u pet (5) najvažnijih kategorija: mjesto nalaza (današnje ime, rimsko ime ukoliko postoji), mjesto čuvanja spomenika, transkripcija; i lekcija/čitanje natpisa, literatura, te datacija), te se čuvaju u .docx formatu, a fotografije u .tiff i .jpeg formatu. |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | Dokumentacija će sadržavati opis i cilj projekta, popratnu literaturu potrebnu za razumijevanje građe, kao i literaturu koja je već navedena uz svaki pojedini natpis. Na taj način se određuje i ciljana publika, koja se sastoji od šire znanstvene javnosti zainteresirane za religiju rimskih provincija, kao i studenata arheologije i stare povijesti. Elaborate i kataloge u pdf i .docx formatu, tablice u .xls i .docx formatu, fotografije u .tiff i .jpeg formatu. |
| 2. | Pravna i sigurnosna pitanja | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | Nismo ograničeni sporazumom o povjerljivosti. Pri izvedbi ovog projekta neće se kršiti etička načela. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Podatci će se obrađivati i njima upravljati u zaštićenom nemrežnom okruženju koristeći se virtualnom desktop tehnologijom. |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Ne očekuje se da će rezultat istraživanja dovesti do patenta. Ostali problemi intelektualnog vlasništva će se rješavati prema preporukama izdavača i Hrvatske akademije znanosti i umjetnosti. Budući da podaci nisu podvrgnuti ugovoru, te se neće patentirati obavit će se kao otvoreni podaci pod licencom Creative Commons CC0. |
| 3. | Pohrana i čuvanje podataka | |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Podaci će se tijekom istraživanja s računala glavnog istraživača (1) kopirati u nacionalni sustav za pohranu i dijeljenje podatka Puh (<https://www.srce.unizg.hr/puh>) (2), na OneDrive prostoru Hrvatske akademije znanosti i umjetnosti (3), te na prijenosnom računalu doktoranda, Tomislava Kiša (4). |
|  | Koji je vaš plan čuvanja podataka? U kojim će se formatima čuvati? | Podatke ćemo čuvati trajno u institucijskom repozitoriju Hrvatske akademije znanosti i umjetnosti uspostavljenom na sustavu Dabar. Tablične podatke čuvat ćemo u CSV obliku, a tekstualne u DOCX (Office Open XML) te PDF-a obliku. DOC oblik obavezno će se konvertirati u DOCX oblik |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Konačnu verziju skupa podatka voditeljica projekta podijelit će putem institucijskog repozitorija  Hrvatske akademije znanosti i umjetnosti uspostavljenog u nacionalnom sustavu Dabar gdje će biti pohranjene i publikacije i ostala projektna dokumentacija. Podaci će biti objavljeni pod CC0 licencom. Institucijski repozitorij u sustavu Dabar odabrali smo jer podržava FAIR načela: skupovima dodjeljuje trajni identifikator URN:NBN, osigurava vidljivost podataka putem OpenAIRE portala i Google Scholara te tražilice dabar.srce.hr, a ujedno doprinosi vidljivosti i transparentnosti rada Hrvatske akademije znanosti i umjetnosti. . |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Podaci neophodni za bilo koju publikaciju bit će dostupni u trenutku objavljivanja. Svi neobjavljeni podaci pohranit će se u repozitorij na 12 mjeseci od završetka projekta. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Sustav Dabar podržava FAIR načela stoga je odabran taj digitalni repozitorij. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). |  |

Ref:

[1] Celjak, D., Dorotić Malič, I., Matijević, M., Poljak, Lj., Posavec K. i Turk, I.: „Istraživački podaci - što s njima?“ [Istraživački podaci - što s njima? : priručnik o upravljanju istraživačkim podacima | Digitalni repozitorij Srca (unizg.hr)](https://repozitorij.srce.unizg.hr/islandora/object/srce:327)